**Blanc**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Blanc...

Blanc de gând

Blanc de inimă

Blanc de lume

Lumescul se desfășoară

Într-un paradis de

Genune,

Sau invers...

E poate același sens

Sau poate nu...

Blanc de trup

Blanc de vers

Sau de iluzii care se țes...

Universul mi se

Arată într-un

Enorm nimic sau tot -

Necuprins și de

Neînțeles...

Îl privesc cu stupoare

Și parcă aș vrea să-l

Resping,

Dar mă trezesc că-l

Îmbrățișez

Iar clipa mea

Se mai îngreunează puțin

Cu liniște...

Iar vocea mea mai muțește

cu o silabă...

Blanc cât văd cu ochii,

Iar cerul s-a și șters

De la orizont

Când am dat să mă

Apropii...

Lacrima a secat în

Cuibul ei, iar șoapta a

Plecat de pe buze

Într-o sincopă

Rară, neîndemânatică,

și amară...

Îi era dor sa plece...

Îi era dor sa fie

Auzită din nou...

Când am plecat din sufletul

Meu, am strigat

Spre mine, dar

Nu m-am auzit,

Așa că m-am întors

Înapoi,

Dar nu ca să-mi cer socoteală, ci ca

Să-mi spun o vorbă bună...

Dar de-atâta blanc abia mă

Mai vedeam...

Blanc...

Dar promit

Că voi incerca sa

Mă chem din nou...

Iar culoare va țâșni

Din umbra mea,

Și va ploua,

Iar floarea timpului

Din nou

Se va semăna...